open-index/open-wikipedia-markdown huggingface dataset:
Soul Surfer

***Soul Surfer*** é un filme dramático estadounidense dirixido por Sean McNamara, baseado na autobiografía de 2004 *Soul Surfer: A True Story of Faith, Family, and Fighting to Get Back on the Board* de Bethany Hamilton, unha historia sobre un ataque de tiburón e a súa recuperación. Está protagonizado por AnnaSophia Robb, Helen Hunt, Dennis Quaid e Lorraine Nicholson, con Carrie Underwood, Kevin Sorbo, Sonya Balmores, Branscombe Richmond e Craig T. Nelson.

## Personaxes 
* AnnaSophia Robb como Bethany Hamilton
* Helen Hunt como Cheri Hamilton
* Dennis Quaid as Tom Hamilton
* Carrie Underwood como Sarah Hill
* Kevin Sorbo como Holt Blanchard
* Ross Thomas como Noah Hamilton
* Chris Brochu como Timmy Hamilton
* Lorraine Nicholson como Alana Blanchard
* Jeremy Sumpter como Byron Blanchard
* Sonia Balmores Chung como Malina Birch
* Craig T. Nelson como Dr. David Rovinsky
* Cody Gomes como Keoki
* Branscombe Richmond como Ben
* Bethany Hamilton como Ela mesma (imaxes de arquivo)
* Alana Blanchard como Ela mesma (imaxes de arquivo)
* Sean McNamara como executivo de Rip Curl

## Notas 
## Véxase tamén 
### Bibliografía 
* 
### Ligazóns externas 
* Páxina oficial
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
O Vao, Campañó, Pontevedra

**O Vao** é un lugar da parroquia de Campañó, no concello de Pontevedra, na comarca homónima. Segundo o IGE, en 2024 tiña tres habitantes (2 homes e 1 muller). Sitúase xunto ao Vao (San Salvador de Poio, Poio).

## Lugares e parroquias 
### Lugares de Campañó 
### Parroquias de Pontevedra 
## Notas 
## Véxase tamén 
### Outros artigos 
* Lugares de Pontevedra
Gisela Lladó

**Gisela Lladó Cánovas**, nada en El Bruc (Barcelona) o 1 de xaneiro de 1979, é unha cantante e actriz española que saltou á fama como concursante da primeira edición de *Operación Triunfo*.

Formou parte do coro que acompañou a Rosa López no Festival de Eurovisión 2002. Foi a voz de varias cancións de filmes de Walt Disney Pictures, Universal Pictures e Filmax. En 2003 representou a España no Festival de Viña del Mar gañando dúas gaivotas. En 2008 representou a Andorra no Festival da Canción de Eurovisión. Gisela lanzou ao mercado sete discos durante a súa carreira e dedícase principalmente ao teatro e os musicais.

## Discografía 
*2002: *Parte de mí*
*2003: *Más allá*
*2006: *Ni te lo imaginas*
*2010: *Vivir la Navidad*
*2011: *Pensando en ti*
*2015: *Wonderful Gis: De excursión con Gisela*
*2015: ''Wonderful Gis: D'excursió amb la Gisela* (venda en Cataluña)
*2015: *Wonderful Gis: Navidad con Gisela*
*2015: *Wonderful Gis: Nadal amb la Gisela'' (venda en Cataluña)

## Véxase tamén 
### Ligazóns externas 
*Sitio web oficial
Narciso Polo Paz

**Narciso Polo Paz**, finado en Ortigueira o 12 de agosto de 1936, foi un xastre e político galego.

## Traxectoria 
Xastre veciño dos Freires, en 1929 publicou a novela *Un viaje a la feria en tiempo de misión y romería*, unha obra costumista e humanista con moitos datos da historia de Ortigueira. Era vocal da Agrupación Socialista de Ortigueira.. Foi concelleiro de Izquierda Republicana en Ortigueira a principios de xullo de 1936. Foi asasinado en Ortigueira o 12 de agosto.

## Obras 
* *Un viaje a la feria en tiempo de misión y romería*, 1929.

## Notas 
## Véxase tamén 
### Bibliografía 
* Andrés Santalla López: "A Depuración do Maxisterio e a educación pública en Galicia: 1936-1961"  p.&nbsp;249 en *A represión franquista en Galicia*. Actas dos traballos presentados ao Congreso da Memoria. Narón, 2003.
Carracedo, Covas, Viveiro

**Carracedo** é un lugar da parroquia de Covas, no concello de Viveiro, na comarca da Mariña Occidental. Segundo o IGE, en 2015 estaba deshabitado.

## Lugares e parroquias 
### Lugares de Covas 
### Parroquias de Viveiro 
## Notas
Geno Machado

**Genoveva del Carmen Machado Hernández**, nada en Las Palmas de Gran Canaria o 12 de maio de 1982, é unha cantante española que saltou á fama como concursante da primeira edición de *Operación Triunfo*, na que foi a primeira expulsada.

## Traxectoria 
Tras o seu paso polo programa en 2001, formou parte do coro que acompañou a Rosa López no Festival de Eurovisión 2002. Formou parte do grupo Fórmula Abierta con tres dos seus compañeiros entre 2002 e 2004. En 2005 comeza a súa carreira en solitario e participa como colaboradora en varios programas de televisión. En 2011 ingresa novamente como concursante na que foi a última edición de *Operación Triunfo*. Foi a primeira e a última expulsada na historia do programa. Dende 2012, paralelamente á súa carreira, dedícase á formación integral de artistas no centro El Aula.

En outubro de 2016 participou en OT: El Reencuentro xunto aos seus 15 excompañeiros, unha serie de tres documentais e un gran concerto para rememorar os 15 anos da primeira edición do programa.

## Discografía 
### Fórmula Abierta 
**Aún hay más* (2003)
**La verdad* (2003)
**Fórmula 04* (2004)

### En solitario 
**A golpes de amor* (2010)

## Notas
Mireia Montávez

**Mireia Montávez García**, nada en Vila-seca (Tarragona) o 25 de xuño de 1982, é unha cantante española que saltou á fama como concursante da primeira edición de *Operación Triunfo*.

## Traxectoria 
Tras o seu paso polo programa en 2001, formou parte do grupo Fórmula Abierta con tres dos seus compañeiros entre 2002 e 2005. Entre 2005 e 2009 foi unha das compoñentes de Sonora Group. En 2013 iniciou un novo proxecto co grupo La Banda de Mireia. En 2015 entrou a formar parte do grupo La Década Prodigiosa, que celebraba o seu 30 aniversario.

En outubro de 2016 participou en OT: El Reencuentro xunto aos seus 15 excompañeiros, unha serie de tres documentais e un gran concerto para rememorar os 15 anos da primeira edición do programa.

## Discografía 
### Fórmula Abierta 
**Aún hay más* (2002)
**La verdad* (2003)
**Fórmula 04* (2004)

### La Banda de Mireia 
**La Banda de Mireia* (2013)

### La Década Prodigiosa 
**30 años contigo* (2015)
Ventoselle

O topónimo **Ventoselle**, pode referirse a:

;En Galiza
***Ventoselle**, lugar da parroquia de Covas, no concello de Viveiro;
***Ventoselle**, lugar da parroquia da Rigueira, no concello de Xove.

## Véxase tamén
### Outros artigos
Ventoselle, A Rigueira, Xove

**Ventoselle** é un lugar da parroquia da Rigueira, no concello de Xove, na comarca da Mariña Occidental. Segundo o IGE, en 2015 tiña 32 habitantes (13 homes e 19 mulleres).

## Lugares e parroquias 
### Lugares da Rigueira 
### Parroquias de Xove 
## Notas
Javián Antón

**Francisco Javier Antón Díaz**, nado en Dos Hermanas (Sevilla) o 18 de setembro de 1974 e máis coñecido como **Javián**, é un cantante e enxeñeiro técnico industrial español que saltou á fama como concursante da primeira edición de *Operación Triunfo*.

## Traxectoria 
Tras o seu paso polo programa en 2001, formou parte do grupo Fórmula Abierta con tres dos seus compañeiros entre 2002 e 2004. En 2007 participou no reality *Supervivientes*. Realizou estudos de enxeñería técnica industrial electrónica. Participou en varios musicais e actualmente atópase no grupo La Década Prodigiosa, no que volveu coincidir con Mireia, excompañeira de OT e Fórmula Abierta.

En outubro de 2016 participou en OT: El Reencuentro xunto aos seus 15 excompañeiros, unha serie de tres documentais e un gran concerto para rememorar os 15 anos da primeira edición do programa.

## Discografía 
### Fórmula Abierta 
**Aún hay más* (2002)
**La verdad* (2003)
**Fórmula 04* (2004)

**Sinxelos:**
*"Te quiero más" (2002)
*"Mi cruz, mi fe" (2002)
*"Dile sí al amor" (2002)
*"Hello my friends" (2003)
*"Ya llegó el carnaval" (2004)
*"Qué calor" (2004)
*"Salsa para vivir" (2005)

### En solitario 
**No somos héroes* (2016)
El Bruc

**El Bruc** é un municipio español da provincia de Barcelona, Cataluña, situado na comarca de Anoia.

## Historia 
Nas súas inmediacións tiveron lugar os combates coñecidos como batalla del Bruc en 1808, durante a Guerra da Independencia Española.

## Demografía 
Tiña en 2014 unha poboación de 1.991 habitantes, agrupados en 4 entidades de poboación:
*El Bruc (1.193 hab.)
*El Bruc Residencial (214 hab.)
*Montserrat Parc (505 hab.)
*Sant Pau de la Guàrdia (80 hab.)

Conta cunha poboación de 2268 habitantes (INE 2023).
 

## Lugares de interese 
*Museo da Montaña de Montserrat
*Igrexa de Santa Maria
*Monumento ao Timbaler del Bruc

## Galería de imaxes 

Ficheiro:Tbruc01.jpg|Monumento ao Timbaler del Bruc
Ficheiro:Església_de_Santa_Maria_(El_Bruc)_1.jpg|Igrexa de Santa Maria
Ficheiro:Sant_pau_de_la_guàrdia.JPG|Sant Pau de la Guàrdia

## Notas 
## Véxase tamén 
### Ligazóns externas 
*Sitio web do concello
Mario Álvarez Fernández

**Mario Álvarez Fernández**, nado en Oviedo o 19 de novembro de 1985, é un cantante español, gañador da edición do concurso *Operación Triunfo* de 2009.
## Traxectoria
Lanzou ao mercado tres discos en solitario. Desde 2016 forma parte da Orquestra Panorama.
 
## Discografía 
### Álbums 
**Voy a ser yo* (2011)
**Tiempo al tiempo* (2012)
**Me equivoqué* (2013)

## Notas
Ataque de tiburón

[miniatura|250px|Sinal de perigo sobre a presenza de tiburóns en [Suráfrica.]]
O termo **ataque de tiburón** emprégase para describir un ataque dun tiburón sobre unha persoa. Cada ano rexístranse máis de 70 ataques en todo o mundo. Malia a súa relativa infrecuencia, moita xente ten medo dos ataques de tiburón, especialmente despois de ocasionais ataques en serie, como o de vaga de ataques de tiburón de Nova Jersey de 1916, e filmes de terror como *Tiburón*. Das máis de 480 especies de tiburón, só tres son responsables dun número de dous díxitos de ataques fatais e non provocados: o tiburón branco, o tiburón tigre e o tiburón touro; porén, o tiburón oceánico pode que matara máis náufragos que non quedan rexistrados nas estatísticas.

## Notas
Fórmula Abierta

**Fórmula Abierta** foi un grupo musical que xurdiu da primeira edición do concurso *Operación Triunfo*, formado polos catro primeiros participantes que abandonaron a academia: Geno Machado, Mireia Montávez, Javián Antón e Àlex Casademunt.

## Traxectoria 
Inicialmente, cando foron presentados, eran cinco. Ademais de Geno, Mireia, Javián e Àlex estaba xunto a eles outro compañeiro de *Operación Triunfo*, Juan Camus, co que realizaron varias actuacións. Antes da gravación do primeiro disco, Juan abandonou a formación para seguir en solitario.

En 2002 lanzaron o seu primeiro disco, *Aún hay más*, que chegou a ser disco de platino. Despois do éxito, Àlex Casademunt abandonou o grupo para empezar a súa carreira en solitario. No segundo disco, *La verdad*, publicado en 2003, Àlex foi substituído por Miguel Ángel Silva, concursante da segunda edición de OT. En 2004 lanzaron o seu terceiro disco, *Fórmula 04*.

As súas cancións tiveron un grande éxito e *Te quiero más* e *Hello my friends* foron cancións do verán. Ademais foron habituais en anuncios de televisión.

Despois de compartir grupo, Mireia e Miguel Ángel casaron e tiveron dous fillos en común.

## Discografía 
### Álbums 
* 2002: *Aún hay más* 
* 2003: *La verdad* 
* 2004: *Fórmula 04*

### Sinxelos 
* *Te quiero más* (2002)
* *Mi cruz y mi fe* (2002)
* *Hello, my friends* (2003)
* *Yo no sé* (2003)
* *Ya llegó el carnaval* (2004)
* *Salsa para vivir* (2004)
* *Qué calor* (2004)

## Notas
Hannah Arendt (filme)

***Hannah Arendt*** é un filme biográfico e dramático dirixido por Margarethe von Trotta e protagonizado por Barbara Sukowa. O filme céntrase na vida da filósofa e teórica xudía-alemá Hannah Arendt.

## Personaxes 
* Barbara Sukowa como Hannah Arendt
** Friederike Becht como Hannah de moza
* Janet McTeer como Mary McCarthy
* Klaus Pohl como Martin Heidegger
* Nicholas Woodeson como William Shawn
* Axel Milberg como Heinrich Blücher
* Julia Jentsch como Lotte Köhler
* Ulrich Noethen como Hans Jonas
* Michael Degen como Kurt Blumenfeld
* Victoria Trauttsmansdorf como Charlotte Beradt
* Harvey Friedman como Thomas Miller
* Megan Gay como Francis Wells
* Claire Johnson como Mrs. Serkin
* Gilbert Johnston como Profesor Kahn
* Tom Leik como Jonathan Schell

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
NGC 3189

**NGC 3189** é unha nube estelar parte da galaxia NGC 3190, na constelación de Leo. O obxecto descubriuno o astrónomo William Parsons en 1850, usando un telescopio reflector cunha abertura de 72 polgadas.

## Notas
Luis Castro Enjamio

**Luis Castro Enjamio**, coñecido como **Enjamio**, nado na Habana en 1962 e residente en Vigo, é un ilustrador residente en Galicia.

## Traxectoria 
Bisneto do músico galego José Castro González, Chané, trasladouse a España en 1994, onde traballou para editoriais como Galaxia, Edicións Xerais de Galicia, Kalandraka, Sotelo Blanco Edicións, Everest, Anaya, SM, Edebé, Edelvives ou Editorial Planeta.

## Notas 
## Véxase tamén 
### Ligazóns externas 
* callejerogatotuerto.blogspot.com.es
Elicura Chihuailaf

**Elicura Chihuailaf Nahuelpán**, nado en Quechurehue en 1952, é un poeta mapuche chileno, considerado un dos meirandes escritores mapuche; a súa obra é principalmente bilingüe, en mapuche e español.

## Traxectoria 
Chihuailaf naceu nunha aldea a 75 quilómetros ao leste de Temuco pertencente ao concello de Cunco, na provincia de Cautín da Rexión de Araucanía. A súa infancia, o núcleo fundamental da súa escritura, viviuna nunha área caracterizada pola ruralidade e a cosmovisión mapuche, como narra no seu libro *Recado confidencial a los chilenos.* Unha intimidade en torno á lareira, onde adquiriu dos seus avós a arte dos relatos (*nütram*) e os consellos dos maiores (*ngülam*), toda esta contorna propia da literatura oral penetrou a súa obra caracterizada por ambientes austrais e elementos do imaxinario mapuche pero tamén na súa obra hai referentes de autores como José Santos González Vera, Nicomedes Guzmán ou Manuel Rojas
. A súa educación básica realizouna no Liceo Atenea na vila de Cunco. Cursou a secundaria no Liceo Pablo Neruda de Temuco e estivo interno no liceo masculino desa cidade.

Foi secretario xeral dos Escritores en Linguas Indíxenas de América (1997-2000) e integrante do directorio da Corporación NorAlinea, de defensa dos dereitos humanos.

## Obra 
O inicio da carreira literaria de Chihuailaf —quen publicou diversos libros de poesía e crónica, tanto en español como en mapuche iníciase coa publicación da revista *Poesía Diaria*, que o poeta dirixiu canda Guido Eytel, en Temuco, a comezos da década dos oitenta. En 1994 recibiu o seu primeiro premio importante, o do Consello Nacional do Libro e a Lectura, polo seu poemario *De sueños azules y contrasueños*, que publicou o ano seguinte a Editorial Universitaria. Traduciu a Pablo Neruda (Todos los *cantos / Ti kom vin*; Pehuén, 1997) e ao cantautor Víctor Jara (*Canto libre / Lliz vlkantun*, LOM, 2007). Dirixiu a revista bilingüe de arte mapuche *Kallfvpllv/Espíritu Azul*.

## Libros 
* *El invierno y su imagen*, autoedición mimeo, 1977
* *En el país de la memoria. Maputukulpakey*, con algúns poemas en mapuche; autoedición, Quechurewe-Temuco, 1988 
* *El invierno, su imagen y otros poemas azules*, Ediciones Literatura Alternativa, 1991
* *De sueños azules y contrasueños*, con poemas en mmapuche e castelán; Editorial Universitaria, Santiago, 1995 (Huerga y Fierro Editores, Madrid, 2002)
* *A orillas de un sueño azul*
* *La palabra: sueño y flor de América.* Adelanto de una muestra de Oralitura Indígena de América, 1997
* *Recado confidencial a los chilenos*, LOM, Santiago, 1999
* *Kallfv*; Pehuén, Santiago, 2006
* *Kallfv mapu / Tierra azul*, edición bilingüe con prólogo de Osvaldo Baver e selección de Néstor Barron, Ediciones Continente, Argentina, 2008, ISBN 978-950-754-255-8
* *Canto libre / Lliz vlkantun*, 2007
* *Sueños de luna azul/Kechurewe Temuko*, Cuatro Vientos Editorial, 2008
* *Historia y luchas del pueblo mapuche*, Editorial Aún Creemos en los Sueños, 2008 
* *Relato de mi sueño azul*, Pehuén Editores, 2010.

## Notas
Bún bò Huế

**Bún bò Huế** ou **Bún bò** é unha prato tradicional da cociña vietnamita, composto de vermicelli de arroz (*bún*) e tenreira (*bò*). Huế é unha cidade do centro de Vietnam vinculada con este estilo de cociña da antiga corte real. O prato está moi considerado na cociña pola mestura de sabores picantes, doces e salgados, destacando o sabor de cymbopogon. Comparado co *phở* ou co *bún riêu*, os fideos son máis finos e cilíndricos.

## Galería de imaxes

File:Bún bò huê - Dakao Hoang.jpg|Esta versión de bún bò Huế inclé vermicelli de arroz, tenreira, porco e outros ingredientes
File:Bún bò huê close-up - Dakao Hoang.jpg|Detalle do mesmo prato

## Notas
Eugénio Tavares

**Eugénio de Paula Tavares**, nado en Illa Brava o 18 de outubro de 1867 e finado en Vila Nova Sintra o 1 de xuño de 1930, foi un xornalista, escritor e poeta caboverdiano, coñecido especialmente polos seus poemas-cantigas (mornas), escritos na variedade de crioulo caboverdiano de Brava.

## Traxectoria 
Seus pais eran portugueses que tiveran que deixar Guinea pola inseguridade da zona, a nai, embarazada, foi á casa paterna, na Illa de Fogo e logo á casa dun familiar na Illa Brava e alí naceu Eugènio pero a nai non sobreviviu ao parto e adoptouno a súa madriña Eugénia Martins da Vera Cruz Medina e Vasconcelo e o seu home, o médico José Martins de Vera Cruz. Comezou a escribir de novo, publicou o seu primeiro poema con quince anos no *Almanaque de Lembranças Luso-Brasileiro*. e ao pouco vai a Mindelo traballando nunha casa comercial que representaba os intereses consulares dos Estados Unidos e empezou a colaborar coa prensa local. En 1888 desexando coñecer a Cabo Verde profunda logrou un posto na facenda pública de Tarrafal, descubriu a illa de Santiago e a súa fala, diverxente nalgúns aspectos do crioulo caboverdiano da súa illa natal. Volveu á Illa Brava en 1890 para traballar na facenda da illa. Nesta fase, as súas mornas gañan contido e sonoridade. Os novos temas son o amor, a illa, o mar, a muller, o emigrante, a partida, a saudade. En 1895 publicou o primeiro libro en crioulo caboverdiano, *Manidjas*. En 1900 tivo que marchar ao exilio aos Estados Unidos por expoñer na prensa a fame que pasaba o pobo nas illas. Estableceuse en New Bedford e alí fundou o periódico *Alvorada*, volveu en varias ocasións clandestinamente a Cabo Verde e cando se implantou a república en Portugal volveu do exilio. En 1911 era o redactor do semanario *A Voz de Cabo Verde* e en 1922 instalouse definitivamente na Brava. Espiritista, colaborou en 1929 con diversos artigos na "Revista de Espiritismo", órgano da Federación Espírita Portuguesa. Da súa pluma saíron vigorosos e destemidos artigos de propaganda neoespiritista. O escritor e lingüista Baltasar Lopes da Silva consideraba a súa poesía en portugués moi mediocre pero pola contra súa obra en crioulo era magnífica. Nos últimos anos da súa vida preparou un volume con algunhas das súas mornas, que se publicaron en libro postumamente en 1932 co título de *Mornas. Cantigas crioulas* e na que inclúe unha recreación en crioulo dun poema de Luís de Camões
### Obras 
* *Canção ao Mar*
* *Morna aguada*
* *Morna de Despedida*
## Notas
Vaga de ataques de tiburón de Nova Jersey de 1916

[dereita|miniatura|300px|A reportaxe de *[The Philadelphia Inquirer|Philadelphia Inquirer* sobre a captura dn tiburón "devora-homes" despois dos ataques.]]
A **vaga de ataques de tiburón de Nova Jersey de 1916** foi unha serie de ataques de tiburón ó longo da costa de Nova Jersey, nos Estados Unidos, entre o 1 e o 12 de xullo de 1916, no que catro persoas morreron e unha foi ferida. Dende 1916, os estudosos debateron sobre que especies foron as responsables e o número de animais envoltos, sendo o tiburón branco e o tiburón touro as máis mencionadas. Os incidentes ocorreron no verán durante unha onda de calor e unha epidemia de poliomielite no nordeste dos Estados Unidos de América, o que provocou que milleiros de persoas acudisen ós *resorts* da costa de Jersey Shore. Os ataques de tiburóns na costa leste atlántica fóra das áreas semitropicais dos estados de Florida, Xeorxia, Carolina do Norte e Carolina do Sur son raros, pero os estudosos cren que o incidente se produciu polo aumento de persoas e tiburóns nas augas.

As reaccións locais e nacionais motivaron unha onda de pánico que fixo que os cazadores de tiburóns quixesen erradicar a poboación de tiburóns "devora-homes" e deste xeito protexer a economía das comunidades locais de Nova Jersey. As vilas turísticas protexeron as súas praias públicas con redes de metal para a seguridade dos bañistas. O coñecemento científico sobre os tiburóns antes de 1916 estaba baseado en conxecturas e especulacións. Os ataques forzaron os ictiólogos a reconsiderar as crenzas comúns sobre as habilidades dos tiburóns e a natureza dos seus ataques.

## Véxase tamén 
### Bibliografía 
* Capuzzo, Michael. "Close to Shore: A True Story of Terror in an Age of Innocence". Nova York. Broadway Books, 2001. ISBN 978-0-7679-0413-1.
* Fernicola, Richard G. *In Search of the "Jersey Man-Eater": An Exhaustive Investigation of the Infamous Shark Attacks that Plagued the New Jersey Shore during the Summer of 1916.* Deal, N.J.: George Marine Library, 1986. 
* Fleming, Thomas J. *New Jersey: A History*. Nova York: W. W. Norton, 1984. ISBN 0-393-30180-X.
* Genovese, Peter. *The Jersey Shore Uncovered: A Revealing Season on the Beach*. New Brunswick, New Jersey: Rutgers University Press, 2003. ISBN 0-8135-3315-5.
* Henderson, Helen. *Matawan and Aberdeen: Of Town and Field*. Charleston, S.C.: Arcadia Publishing, 2003. ISBN 0-7385-2403-4.
* May, Nathaniel. ''Shark: Stories of Life and Death from the World's Most Dangerous Waters''. Nova York: Thunder's Mouth Press, 2002. ISBN 1-56025-397-5.
* Nichols, John T. *Fishes of the vicinity of New York city, by John Treadwell Nichols, with an introduction by William K. Gregory*. Nova York, Printed at the Museum, 1918. http://www.biodiversitylibrary.org/bibliography/1951.
* Stansfield, Charles A., Jr. *Vacationing on the Jersey Shore: The Past and Present, with a Guide to the Beach Resorts*. Mechanicsburg, Penn.: Stackpole Books, 2004. ISBN 0-8117-2970-2.

### Ligazóns externas 
* Bibliografía dos ataques de tiburón de Jersey Shore  
* Son e artigo, *Jersey Shore shark attacks of 1916* do Arquivo da internet
José Carballeira Fraga

**José Carballeira Fraga**, nado en Vilalba cara a 1865 e finado no mesmo concello o 21 de febreiro de 1953, foi un comerciante e político galego.

## Traxectoria 
Comerciante, foi presidente da Unión Comercial Villalbesa. O 12 de marzo de 1930 foi elixido presidente do Comité Republicano de Vilalba adherido á ORGA. Foi o primeiro alcalde da Segunda República de Vilalba presidindo a Comisión Xestora. Afiliado a Izquierda Republicana, foi elixido presidente da Agrupación de Vilalba constituída o 26 de xuño de 1934. Logo do golpe de Estado do 18 de xullo de 1936 foi expedientado e sancionado por responsabilidades civís ou políticas. Finou en Vilalba o 21 de febreiro de 1953.

## Vida persoal 
Casou con Josefa Goldeiros García, e foi pai de Rosendo, Carmen, José, María, Remedios, Irene, Manuel e Josefa Carballeira Goldeiros.
## Notas
A Grixoá, Chouzán, Carballedo

**A Grixoá** é un lugar da parroquia de Chouzán, no concello de Carballedo, na comarca de Chantada. Segundo o IGE, en 2015 tiña 3 habitantes (2 homes e 1 muller). O mesmo en 2016, segundo o INE.

## Toponimia 
O topónimo signigica igrexa pequeniña, en latín . Ningún outro lugar de Galicia leva este nome .

## Lugares e parroquias 
### Lugares de Chouzán 
### Parroquias de Carballedo 
## Notas
Chouzán, Chouzán, Carballedo

**Chouzán** é un lugar da parroquia de Chouzán, no concello de Carballedo, na comarca de Chantada. Segundo o Instituto Galego de Estatística, en 2025 tiña 2 habitantes (1 home e 1 muller), pero estivo deshabitado entre 2002 e 2024.

## Toponimia 
O topónimo está relacionado cun antigo mosteiro de frades  (dun nome ). Ningún outro lugar de Galicia leva este nome .

## Patrimonio 
A igrexa mosteiral de Chouzan data do século XII, é de estilo románico. O mosteiro tiña canles de auga que nutrían de peixe á comunidade beneditina e aos veciños, ademais de moveren muíños e regaren as hortas. A igrexa foi declarada Monumento Nacional en 1950. Coa construción do encoro dos Peares a antiga igrexa trasladouse predra a pedra ata a súa actual localización.

## Notas 
## Lugares e parroquias 
### Lugares de Chouzán 
### Parroquias de Carballedo
Pacios, Chouzán, Carballedo

**Pacios** é un lugar da parroquia de Chouzán, no concello de Carballedo, na comarca de Chantada. Segundo o IGE, en 2015 tiña 9 habitantes (1 home e 8 mulleres), os mesmos ca en 2016.

## Toponimia 
O topónimo fai referencia a terras boas e produtivas, é o mesmo ca *Pazos* ou *Palacios* (do latín ) .

## Lugares e parroquias 
### Lugares de Chouzán 
### Parroquias de Carballedo 
## Notas
Paradela, Chouzán, Carballedo

**Paradela** é un lugar da parroquia de Chouzán, no concello de Carballedo, na comarca de Chantada. Segundo o Instituto Galego de Estatística, en 2024 estaba deshabitado, o que supón unha diminución con respecto a 2016, cando tiña 1 habitante.

## Toponimia 
O topónimo é un diminutivo de parada (latín ): pousada, parada, fonda.

## Lugares e parroquias 
### Lugares de Chouzán 
### Parroquias de Carballedo 
## Notas
A Voutureira, Chouzán, Carballedo

**A Voutureira** é un lugar da parroquia de Chouzán, no concello de Carballedo, na comarca de Chantada. Segundo o IGE, en 2024 tiña 7 habitantes (6 homes e 1 muller).

## Toponimia 
O topónimo fai referencia a un lugar onde hai voitres, latín .

## Lugares e parroquias 
### Lugares de Chouzán 
### Parroquias de Carballedo 
## Notas 
## Véxase tamén 
### Outros artigos 
*Lugares de Carballedo
Casto Blanco Cabeza

**Casto Blanco Cabeza**, nado en Cerdido o 15 de maio de 1869 e finado en Madrid o 7 de setembro de 1955, foi un mestre e pedagogo galego.

## Traxectoria 
Profesor de Matemáticas da Escola Normal de Santiago de Compostela, da que chegou a ser director. Foi un dos fundadores da Irmandade da Fala de Santiago de Compostela. É autor de *Cartas y poesías inéditas de Gabriel y Galán* (1919). Foi director da Escola Normal Central de Mestres de Madrid.

## Véxase tamén 
### Bibliografía 
* 

### Ligazóns externas 
* Casto Blanco Cabeza
5436 Eumelos

**5436 Eumelos** é un asteroide troiano descuberto o 20 de febreiro de 1990 polos astrónomos norteamericanos Carolyn Jean Spellmann Shoemaker e Eugene Merle Shoemaker no observatorio Palomar, ten unha órbita caracterizada por un semieixo maior de 5,1993725 UA e unha excentricidade de 0,0772049, inclinado 7,43228° con respecto á eclíptica. O seu nome procede do personaxe da mitoloxía grega Eumelos, rei de Feras que participou na guerra de Troia.
## Notas
Scribble Mural Comic Journal

***Scribble Mural Comic Journal*** é o álbum de estrea da banda estadounidense de dream pop A Sunny Day in Glasgow, publicado o 13 de febreiro de 2007 a través do selo Notenuf Records. No ano 2008 foi editado en vinilo polo selo Ruined Potential Records.

## Listaxe de cancións 
Todos os temas compostos por A Sunny Day in Glasgow
# "Wake Up Pretty" – 1:59
# "No. 6 Von Karman Street" – 4:15
# "A Mundane Phonecall to Jack Parsons" – 3:21
# "Our Change Into Rain Is No Change At All (Talkin' 'bout Us)" – 4:24
# "Ghost in the Graveyard" – 5:59
# "5:15 Train" – 4:12
# "Lists, Plans" – 4:54
# "C'mon" – 4:27
# "The Horn Song" – 1:28
# "Panic Attacks Are What Make Me "Me"" – 5:15
# "Watery (Drowning Is Just Another Word For Being Buried Alive Under Water)" – 4:01
# "Things Only I Can See" – 5:05
# "The Best Summer Ever" – 4:43
Manuel González Ramos

**Manuel González Ramos**, nado na Baña o 25 de marzo de 1889 e finado en Alacant o 31 de marzo de 1979, foi un mestre e político socialista galego.

## Traxectoria 
En 1903 emigrou á Habana, onde ingresou no Partido Socialista Obrero Español (PSOE). Cara a 1913 volveu a Galicia; foi nomeado mestre interino de Antes (Mazaricos) en marzo de 1917. Aprobou as oposicións de Maxisterio en 1923 e foi nomeado mestre de Carreira (Zas) e despois de Biduído (Ames) (1924-1928), onde coincidiu con Manuel Moure Gómez. Colaborou en *Eco de Galicia* e *El Despertar Gallego*. En novembro de 1928 foi expedientado polo Ministerio de Instrución Pública e sancionado con suspensión de emprego e soldo durante un ano e perda de escola, pola súa actividade política.

Estableceuse en Alacant en 1929 e foi nomeado director de *Mundo Obrero de Alicante* e secretario da Oficina de Información e Propaganda socialista da provincia de Alacant. Alí foi elixido en 1930 secretario-contador da Agrupación Socialista de Levante e foi encarcerado por participar nos sucesos revolucionarios de decembro de 1930. En 1931 foi elixido concelleiro do concello de Alacant, e posteriormente deputado pola provincia de Alacant nas eleccións xerais de 1931 e 1933, aliñado sempre na tendencia de Julián Besteiro. Participou  en 1935 xunto con Andrés Saborit na creación do diario *Democracia*, que se opuña á tendencia prosoviética do PSOE. Nas eleccións xerais de 1936 intentou formar unha lista disidente dentro da Fronte Popular con Juan Botella Asensi, Romualdo Rodríguez de Vera e Gregorio Ridaura, pero non obtiveron escano.

Co golpe de Estado do 18 de xullo de 1936 foi detido e encarcerado en setembro. Ao saír en liberdade apartouse da actividade política. Nos anos sesenta viviu en Venezuela, onde estaba establecido un dos seus fillos. Regresou a España e en 1977 e incorporouse ao sector histórico do PSOE, sendo presidente da organización en Alacant.

## Obras 
* *Tesis histórica de Colón gallego*, 1927.
* *Cartas autógrafas de Pablo Iglesias, fundador del Partido Socialista Obrero Español, a Angel Martínez, de Alicante*, 1976.

## Notas 
## Véxase tamén 
### Bibliografía 
*
Policarpa Salavarrieta

**Policarpa Salavarrieta Ríos, **nada o 26 de xaneiro de 1795 e finada o 14 de novembro de 1817, tamén coñecida como "La Pola," era unha costureira neogranadina que espiou para as Forzas Revolucionarias durante a Reconquista do Vicerreinado de Nova Granada. Foi capturada polos realistas españois e finalmente executada por alta traizón. É considerada unha heroína da independencia de Colombia.

## Na cultura popular 
* Carolina Ramírez interpretou a Salavarrieta en *La Pola*, unha serie de televisión de 2010 baseada na súa vida.

## Véxase tamén 
### Bibliografía 
* Simms, William Gilmore. "A Historia da Criada de Bogotá." En Southward Ho! Un Período de Luz do sol, 36-58. Nova York: Un.C. Armstrong & Fillo, 1854.
NGC 4559

miniatura
**NGC 4559** é unha galaxia en espiral situada na constelación de Coma Berenices ao alcance de telescopios de afeccionados, a unha distancia de entre 20 e 35 millóns de anos luz. Pertence á nube de galaxias *Coma I*, na que tamén se inclúe NGC 4565, e que parece estar en proceso de achegamento e eventual fusión co veciño Cúmulo de Virgo.

É unha galaxia de tipo tardío, cun núcleo moi pequeno e clasificada como intermedia entre unha galaxia espiral normal e outra con barra e cun anel interno mal definido.

Como noutras moitas galaxias de tipo tardío e relativamente illadas, o hidróxeno neutro de NGC 4559 ocupa unha área moito maior ca ocupada polas estrelas, e neste caso esténdese tamén máis aló do plano da galaxia. Nesta galaxia rexistrouse unha supernova (SN1941a).

## Notas
Garlands

***Garlands*** é o álbum de estrea da banda escocesa de rock alternativo Cocteau Twins, publicado o 1 de setembro de 1982 a través do selo 4AD.

## Listaxe de cancións
OT: El Reencuentro

***OT: El Reencuentro*** é unha serie de documentais e unha gala-concerto producidos por Gestmusic e emitidos en La 1 de Televisión Española entre o 16 e o 31 de outubro de 2016. Neles rememorábanse os 15 anos da exitosa primeira edición de Operación Triunfo.

O 31 de outubro de 2016 celebrouse no Palau Sant Jordi de Barcelona un gran concerto organizado por Universal Music para poñer fin ao reencontro.

## Participantes 
Nos documentais e no concerto participaron os 16 concursantes da primeira edición de Operación Triunfo. Ademais, en cada un dos documentais foron acompañados por antigos profesores da academia.

### Concursantes 
### Outros 
* Nina Agustí, directora e profesora de técnicas de voz da Academia.
* Noemí Galera, directora de selección.
* Manu Guix, profesor de canto responsable dos obradoiros de estilo.
* Javier Castillo *Poty*, coreógrafo responsable da gala.
* Àngel Llàcer, profesor de interpretación.

## Episodios e audiencias 
## Véxase tamén 
*Operación Triunfo

### Ligazóns externas 
*Sitio web oficial
Feira de Santos de Monterroso

[miniatura|[Polbo á feira.]]

A **Feira de Santos de Monterroso** é un evento que se celebra cada ano o 1 de novembro, Día de Tódolos Santos, na vila lucense de Monterroso, capital da comarca da Ulloa.

Esta feira, que ten lugar cando menos dende 1450, foi declarada festa de interese turístico de Galicia no ano 2011.

## A feira na cultura popular 
### Refraneiro 
* *Bestas en pelo hainas en Monterroso*.

### Cantigueiro
* *Na miña vida tal vin/ na feira de Monterroso:/ corenta e cinco estudiantes/ a cabalo dun raposo*.
* *Na miña vida tal vin/ na feira de Monterroso:/ vinte cinco escríbanos/ da cabalo dun raposo*.
* *Se ti viras o que eu vin/ alá riba en Monterroso,/ sete frades dun convento/ da cabalo dun raposo*.
* *Se ti viras o que eu vin/ na feira de Monterroso,/ vinte e cinco estudiantes/ a cabalo dun raposo*.
* *Se ti viras o que eu vin / na feira de Monterroso: / vinte cinco xastres xuntos / da cabalo dun raposo*.
* *Se tu viras o que eu vin/ na feira de Monterroso:/ o abade de Lubeira/ dacabalo dun raposo*.
* *Se tu viras o que eu vin/ na feira de Monterroso:/ sete frades dun convento/ dacabalo dun raposo*.
* *Si ti viras o que eu vin/ no monte de Monterroso,/ máis de sesentamil corvos/ da cabalo dun raposo*.

## Galería de imaxes 
## Notas 
## Véxase tamén 
### Bibliografía 
*  (2010). *A Feira De Monterroso*. ISBN 978-84-96351-64-6.
* 
* 
### Outros artigos 
* Queixo de Arzúa-Ulloa
* Semana verde de Silleda
* Queinaga

### Ligazóns externas 
* Concello de Monterroso
* "Feria antes que pueblo", artigo en *El País*, 12 de setembro de 2010 .
* 20px "Tipismo galaico" no NO-DO, 16 de novembro de 1959 .
Titus Andronicus

**Titus Andronicus** é unha banda estadounidense de punk/indie rock formada en Glen Rock, Nova Jersey en 2005. O grupo está composto polo cantante e guitarrista Patrick Stickles, o guitarrista Liam Betson, o baixista R.J. Gordon e o batería Chris Wilson. A banda colle o seu nome da obra de Shakespeare *Titus Andronicus*, e ten citado influencias musicais e estilísticas de artistas como Neutral Milk Hotel e Pulp.

## Discografía 
## Véxase tamén 
### Ligazóns externas 
* Páxina oficial
Deafheaven

**Deafheaven** é unha banda estadounidense de metal formada no ano 2010. Orixinalmente baseada en San Francisco, o grupo comezou como un dúo co cantante George Clarke e o guitarrista Kerry McCoy, que gravaron e autoeditaron un álbum demo xuntos. Tras este lanzamento, o grupo recrutou tres novos membros e comezou a xirar. Antes do final de 2010 Deafheaven asinou un contrato con Deathwish Inc. e despois publicou o seu álbum de estrea *Roads to Judah*, en abril de 2011. O seu seguinte traballo, *Sunbather*, editouse en 2013 e foi amplamente aclamado pola crítica, converténdose nun dos discos máis louvados do ano nos Estados Unidos. En 2015 o grupo editou o seu terceiro traballo, *New Bermuda*.

## Discografía 
## Véxase tamén 
### Ligazóns externas 
* Páxina oficial
Turghun Almas

**Turghun Almas** (en uigur:تۇرغۇن ئالماس, en chinés simplificado: 吐尔洪•阿力马斯), nado en Kashgar o 30 de outubro de 1924 e finado en Urumqi o 11 de setembro de 2001  foi un escritor e historiador uigur.
 
## Traxectoria 
Realizou o estudos primarios na súa cidade natal e logo continuou en Yining para máis tarde estudar maxisterio en Urumqi. Traballou como profesor de ensino primario. Estivo na cadea entre xullo de 1947 e abril de 1949 polas súas actividades políticas. En 1950 converteuse en editor do xornal *Azadliq*. Turghun é sobre todo coñecido polo seu libro *Uyghurlar* publicado en 1990, o libro retirouse unha semana despois de porse á venda,, e queimáronse os exemplares restantes, non obstante seguiu a circular clandestinamente.  Na obra, escrita en resposta á visión sinocéntrica da historia oficial, dábase unha visión nacionalista da historia uigur e databa en 6000 anos a existencia do pobo uigur. Criticado polas autoridades chinesas polo seu apoio ao "nacionalismo étnico separatista" estivo en arresto domiciliario ata a súa morte. A súa poesía recolleuna nos volumes * Tarım Şamalları* e *Tang săhăr* (1982).  “Pıçak” é a súa máis célebre peza teatral. Como historiador publicou tamén * Hunlarning tarikhi* (1986)  e *Qädimki uyġur ädäbiyati* (1987)

## Notas
As Cancelas, O Monte, Xove

**As Cancelas** é un lugar da parroquia do Monte, no concello de Xove, na comarca da Mariña Occidental. Segundo o IGE, en 2015 tiña 2 habitantes (1 home e 1 muller).

## Lugares e parroquias 
### Lugares do Monte 
### Parroquias de Xove 
## Notas
César Rodríguez González

**César Rodríguez González**, nado na Coruña o 2 de febreiro de 1894 e finado en Cidade de México o 15 de agosto de 1962, foi un xornalista e político socialista e comunista galego.

## Traxectoria 
Fillo da dirixente socialista e comunista Virginia González Polo. Militou nas Juventudes Socialistas de España, onde foi vocal do Comité Nacional entre 1915 e 1919, e vicesecretario en 1920. Tamén militou no PSOE, representando ao Grupo Socialista Español de Marsella (Francia) nos Congresos Extraordinarios do PSOE de 1919 e 1920 e á Federación de Grupos Socialistas españois en Francia no Congreso Extraordinario de 1921. Pertenceu á Comisión Executiva do PSOE entre 1920 e 1921. Traballou no periódico *España Nueva*.

Partidario da Terceira Internacional, participou na fundación do Partido Comunista Obrero Español en abril de 1921, representándoo no III Congreso da Internacional Comunista celebrado en Moscova en xuño de 1921. En 1922 participou na fundación do Partido Comunista de España, en cuxo II Congreso, celebrado o 8 de xullo de 1923, foi elixido como secretario xeral, sucedendo a Antonio García Quejido. En decembro dese ano ingresou na Prisión Celular de Madrid ata 1925, pola publicación dun artigo inxurioso para o Exército.

Logo da súa saída de prisión abandonou o PCE e retornou ao PSOE, figurando como redactor do periódico *El Socialista*.

Ingresou na masonaría en 1933. Foi redactor do diario *Informaciones* dende decembro de 1933, e en 1936 ingresou na Asociación de la Prensa de Madrid.

Durante a guerra civil española formou parte do Comité Directivo do Banco de Crédito Local de Valencia. Ao rematar a guerra exiliouse en México, arribando a Coatzacoalcos (Veracruz) no buque *Santo Domingo* o 26 de xullo de 1940. Alí traballou como xornalista, ademais de ser conselleiro na Financiera Industrial y Agrícola SA (FIASA). Morreu en Cidade de México en 1962.

## Notas
Antonio de San Martín

miniatura|200px|right|Tomo primeiro de *Nerón*, de Antonio de San Martín.
**Antonio de San Martín**, nado na Coruña o 13 de xuño de 1841 e finado o 4 de agosto de 1887, foi un escritor galego en lingua castelá.

## Traxectoria 
De ideoloxía progresista, foi autor dalgunhas poesías (*Colección de poesías de D. Antonio de San Martín*) e de máis de duascentas novelas folletinescas de inspiración histórica. Dominan as dualidades morais ao Pérez Escrich e os tópicos deste tipo de obras: as frases cortadas para gañar espazo, os tópicos metafóricos, o paisaxismo exótico, o emprego de adxectivos comúns etcétera. Destacan as cinco novelas que dedicou a Francisco de Quevedo, a cuxa lectura era moi afeccionado: *Aventuras de don Francisco de Quevedo* (1883-1884). Colaborou en *El Defensor de Galicia* e *El Brigantino*.

## Obras (selección) 
**Lamentos del corazón* (1860).
*''Venció el amor al orgullo' (1864).
**Horrores del feudalismo: la torre de los vampiros* (1871).
**El enano de la venta* (1873).
**La ciudad del sueño. Viaje al interior de Marruecos* (1873).
**La Edad del Hierro* (1874).
**La sacerdotisa de Vesta* (1874).
**Pompeya, la ciudad desenterrada* (1874).
**El asesino fantasma* (1874).
**Nerón* (1875).
**La esposa enterrada en vida* (1876).
**Los misterios de la calle de Panaderos* (1880).
**Desde la timba al timo. Novela original de malas costumbres contemporáneas, consecuencia de los vicios en la sociedad* (1880).

## Notas 
## Véxase tamén 
### Bibliografía 
*
Baleiro (astronomía)

miniatura|O Universo nun raio de 1.000 millóns de anos luz (307 Mpc) da Terra, móstrase o supercúmulo local e os baleiros
miniatura|O Universo nun raio de 500 millóns de anos luz da Terra, móstrase o filamento de galaxias máis próximo
Un **baleiro** en astronomía é o espazo entre filamentos, a estrutura de maior escala do Universo, que contén moi poucas ou ningunha galaxia. Descubriuse en 1978 durante un estudo pioneiro realizado por Stephen Gregory e Laird A. Thompson no Observatorio Nacional de Kitt Peak. Os baleiros teñen normalmente un diámetro que varía de 11 a 150 Mpc. Os grandes baleiros, definidos pola ausencia de ricos supercúmulos, coñécensen como **superbaleiros**. Os baleiros que se atopan en contornas de alta densidade son máis pequenos que aqueles situados en áreas de baixa densidade do Universo.

Os baleiros formáronse por mor da oscilación acústica de barións no big-bang, debido ao colapso de masas seguido por implosións de materia comprimida de barións. O exterior dos baleiros é o que queda dos choques frontais ocasionados por este proceso.

## Referencias 
## Ligazóns externas 
* Algunhas viastas dos baleiros e a súa distribución) de Hume Feldman e Sergei Shandarin, Dept. Física e Astronomía, Universidade de Kansas, Lawrence, KS, USA. (en inglés)
* Visualization of Nearby Large-Scale Structures Fairall, A. P., Paverd, W. R., & Ashley, R. P.
Joaquín Avendaño

**Joaquín Avendaño Bernárdez**, nado en Vigo o 19 de marzo de 1812 e finado en Biarritz no verán de 1886, foi un pedagogo, escritor e xornalista galego.

## Traxectoria 
Foi Inspector xeral de Instrución Pública. É autor, con Mariano Carderera, do *Curso elemental de pedagogía*, que se publicou en Madrid en 1850 e serviu de texto nas Escolas Normais. En 1856 fundou e dirixiu o periódico infantil *La Aurora*.

## Vida persoal
Foi pai dos pintores Serafín e Teodomiro e de Elina Avendaño.

## Notas 
## Véxase tamén 
### Bibliografía 
* 
* 
*
Armilla

**Armilla** é unha cidade e concello español da provincia de Granada. Está situada na Vega de Granada, a 4&nbsp;km do centro da capital provincial. Limita cos concellos de Granada, Ogíjares, Alhendín e Churriana de la Vega.

Segundo o INE, no ano 2024 tiña unha poboación de 25.405 habitantes. O crecemento demográfico e desenvolvemento urbanístico foi moi importante nas últimas décadas do século XX e primeiros anos do XXI.

A súa economía baseouse tradicionalmente na agricultura con cultivos como o tabaco, aínda que nos últimos anos a actividade económica diversificouse coa construción no concello do Nevada Shopping, o Parque Tecnolóxico da Saúde, o Instituto en Formación de Nutrición Animal, a Cidade Deportiva ou o parque comercial Albán.

## Véxase tamén 
### Ligazóns externas 
* Sitio web oficial
As Hedradas

Como topónimo **As Hedradas**, pódese referir a:

;En Galiza
***As Hedradas**, lugar da parroquia de Santa María de Neda, no concello de Neda;
***As Hedradas**, lugar da parroquia de San Simón da Costa, no concello de Vilalba;
***As Hedradas**, lugar da parroquia do Monte, no concello de Xove.

;Fóra de Galiza

;En Castela e León
***As Hedradas**, localidade do concello de Lubián, na provincia de Zamora.

## Véxase tamén
### Outros artigos
Cyberbully (filme de 2011)

***Cyberbully*** (estilizado ***cyberbuy***) é un telefilme canadense-estadounidense que foi emitido o 17 de xullo de 2011 on ABC Family. ABC Family traballou coa revista *Seventeen* para facer o filme, e conta a historia dunha moza adolescente que sofre acoso na rede.

## Personaxes 
* Emily Osment como Taylor Hillridge
* Kay Panabaker como Samantha Caldone
* Kelly Rowan como Kris Hillridge
* Jon McLaren como Scott Ozsik
* Meaghan Rath como Cheyenne Mortenson
* Nastassia Markiewicz como Lindsay Fordyce
* Jade Hassouné como Caleb
* Robert Naylor como Eric Hillridge 
* Caroline Redekopp como Karen Caldone
* Ronda Louis-Jeune como Becca

## Notas 
## Véxase tamén 
### Ligazóns externas 
*
Seaxburh de Wessex

**Seaxburh** de Wessex, finada en 674, foi unha esposa do rei Cenwalh de Wessex e, de acordo coa tradición, gobernou Wessex como raíña durante un ano tras a morte de Cenwalh.
## Traxectoria
Ela non debe confundirse coa súa contemporánea, Santa Seaxburh de Ely, filla do rei Anna de Anglia Oriental. Seaxburh non era a primeira esposa de Cenwalh. El casara previamente cunha irmá do rei Penda de Mercia. Descoñécese a data en que casaron, e non se rexistran fillos do seu matrimonio, aínda que pode ser que Seaxburh actuase como rexente dun fillo descoñecido, unha práctica confirmada no Imperio Franco onde raíñas como Brunhilde e Fredegunda exerceron o poder en nome de fillos e netos. No ano 675, parece que foi substituída por Aescwine de Wessex quen conduciu aos saxóns occidentais con éxito contra Wulfhere de Mercia nese ano.
## Véxase tamén
### Bibliografía
*Campbell, James; Eric John & Patrick Wormald (1991). The Anglo-Saxons. Londres: Penguin Books. ISBN 0-14-014395-5.
*Forester, Thomas (1854). The Chronicle of Florence of Worcester. Londres: Henry G. Bohn. OCLC 59447738.
*Higham, Nicholas J. (2002). King Arthur:Myth-making and History. Londres: Routledge. ISBN 0-415-21305-3.
*Hunter Blair, Peter (1966). Roman Britain and Early England: 55 B.C. - A.D. 871. W.W. Norton & Company. ISBN 0-393-00361-2.
*Keynes, Simon; Michael Lapidge (2004). Alfred the Great: Asser's Life of King Alfred and other contemporary sources. Penguin Classics. ISBN 0-140-44409-2.
*Kirby, D.P. (1992). The Earliest English Kings. Londres: Routledge. ISBN 0-415-09086-5.
*Lapidge, Michael (1999). The Blackwell Encyclopedia of Anglo-Saxon England. Oxford: Blackwell Publishing. ISBN 0-631-22492-0.
*Stenton, Frank M. (1971). Anglo-Saxon England. Oxford: Clarendon Press. ISBN 0-19-821716-1.
*Todd, Malcolm; Andrew Fleming (1987). The South West to AD 1000. Londres: Longman. ISBN 0584492734.
*Whitelock, Dorothy (1968). English Historical Documents v.l. c.500–1042. Londres: Eyre & Spottiswoode.
*Yorke, Barbara (1990). Kings and Kingdoms of Early Anglo-Saxon England. Londres: Seaby. ISBN 1-85264-027-8.
Manuel Carrasco

*Manuel Carrasco Galloso (Isla Cristina 1981), cantante andaluz.
*Manuel Carrasco i Formiguera (Barcelona 1890 - Burgos 1938), político catalán.
*Manual Carrasco Verde (Vigo 1898-1962?), militar galego.
Sea of the Dying Dhow

***Sea of the Dying Dhow*** é o álbum de estrea da banda de rock progresivo *shels, publicado o 18 de xuño de 2007 a través dos selos Undergroove e Shelsmusic.

## Listaxe de cancións 
# "The Conference of the Birds" – 9:13
# "Indian 1" – 4:40
# "The White Umbrella Intro" – 1:53
# "The White Umbrella" – 8:42
# "Water" – 3:26
# "Sea of the Dying Dhow" – 6:20
# "Atoll" – 0:44
# "The Killing Tent" – 4:18
# "Indian 2" – 2:40
# "Return to Gulu" – 6:16
# "In Dead Palm Fields" – 10:58
FANCB

A **FANCB** (do inglés *Fanconi anemia complementation group B protein*, **Proteína de complementación do grupo B da anemia de Fanconi**) é unha proteína que nos humanos está codificada no xene *FANCB* do cromosoma X.

O grupo de complementación da anemia de Fanconi (FANC) actualmente inclúe os seguintes membros: FANCA, FANCB, FANCC, FANCD1 (tamén chamada BRCA2), FANCD2, FANCE, FANCF, FANCG, e FANCL. A anemia de Fanconi é un trastorno xenético recesivo heteroxéneo caracterizado pola inestabilidade citoxenética, hipersensibilidade aos axentes que causan enlaces cruzados no ADN, incremento da rotura dos cromosomas e reparación do ADN defectuosa. Os membros do grupo de complementación da anemia de Fanconi non comparten similutude de secuencia, senón que están relacionados pola súa ensamblaxe nun complexo proteico nuclear común. Este xene codifica a proteína do grupo de complementación B. O empalme alternativo orixina dúas variantes de transcrición que codifican a mesma proteína. A proteína FANCB é esencial para a espermatoxénese e probablemente ten un papel na activación da vía de reparación do ADN da anemia de Fanconi durante a meiose.

## Notas 
## Véxase tamén 
### Bibliografía 
*
*
*
*
*
*
*
*
*
*
*
*